རྡོ་རྗེས་བགྲང་བྱ་བཞི་བཅུ་ཙམ་གྱི་ལང་ཚོ་མཚོ་བོད་ས་མཐོར་སྐྱེས་སུ་ཕུལ་ཏེ་བྱང་ཐང་མི་མེད་ལུང་སྟོང་ནས་བོད་ལྷོའི་རི་མཐོ་རོང་གཟར་བར་གཏེར་ཁ་འཚོལ་ཕྱིར་ཁོང་གི་རྐང་རྗེས་བོད་ཀྱི་རི་ཆུ་ཁྲི་སྟོང་ཐོག་བཞག་ནས་རང་རྒྱལ་གྱི་ས་གཤིས་རིགས་པའི་གཞུང་ལུགས་གསར་གཏོད་དང་ས་གཤིས་གཏེར་འཚོལ་ལ་ཐོད་བརྒལ་ཡོང་རྒྱུར་ལེགས་སྐྱེས་གལ་ཆེན་ཕུལ་ཡོད།རང་རྒྱལ་ས་གཤིས་ཚན་རིག་གི་མཚན་སྙན་མཐོ་ཤོས་ཏེ།ལི་སི་ཀོང་ས་གཤིས་ཚན་རིག་བྱ་དགའ་དང་།རྒྱལ་ཡོངས་ལྔ་གཅིག་ངལ་རྩོལ་གཟེངས་རྟགས།རྒྱལ་ཡོངས་ཕུལ་བྱུང་གི་ཆེད་ལས་ལག་རྩལ་ཤེས་ལྡན་པ་སོགས་ཀྱི་མཚན་སྙན་བགྲང་གི་མི་ལངས་བ་ཐོབ་མྱོང་ཡོད།